L'àrea d'Igualtat desenvolupa l'acció de sensibilització 'El sexisme no és un joc'
19 de desembre 2023

La Regidoria d'Igualtat desenvolupa una labor de sensibilització davall el lema 'El sexisme no és un joc' per a assessorar els pares i mares sobre una elecció dels joguets de Nadal que promoga una imatge plural, igualitària i lliure d'estereotips dels menors.

El regidor d’Igualtat i alcalde de Sagunt, Darío Moreno, ha manifestat que un any més l’Ajuntament de Sagunt torna a fer esta campanya per uns joguets igualitaris: «**És imprescindible que la societat reflexione sobre els estereotips que sense donar-nos compte traslladem als nostres xiquets i xiquetes. Eixos estereotips són un dels pilars en el quals es fomenta el masclisme i la desigualtat entre homes i dones**».

Darío Moreno ha continuat animant a reflexionar i demanant que els joguets que es compren este Nadal tinguen una **«****visió ampla»** per a no condicionar ningú: «**Perquè els nostres xiquets i xiquetes puguen ser qui vulguen ser. Que no diguem que només les xiques poden ser princeses i els xics poden ser policies. Hem de fer d'aquest un món millor en el qual realment tota persona puga ser qui vulga i això comença pels nostres joguets**».La primera part d'esta acció de sensibilització ha consistit en la distribució de fullets en els centres d'educació infantil i secundària. En estes publicacions es donen directrius que poden ajudar les famílies en l'elecció dels joguets tenint en compte l'edat de les criatures, així com l'habilitat que es pretén adquirir o treballar.

La segona part d'esta campanya consistix en 'Vaga de joguets', dos tallers destinats a les famílies en els quals col·labora el departament de Joventut i Infància. A través d'estos tallers vivencials es reflexiona sobre els rols de gènere en els jocs i joguets.

El primer taller va tindre lloc divendres passat, 15 de desembre, en el Casal Jove del Port de Sagunt. I la segona dinàmica està programada per a divendres que ve, 22 de desembre, a les 18.15 hores en el Casal Jove de Sagunt. La duració aproximada d'este taller és de 90 minuts i l'entrada és gratuïta fins a completar l'aforament.

![](/media/s2snvrpu/huelga-de-juguetescartell-pdf_c.jpg?width=601.1261261261261&height=850)

*   [](http://www.facebook.com/sharer.php?u=https://aytosagunto.es/va/actualitat/l-area-d-igualtat-desenvolupa-l-accio-de-sensibilitzacio-el-sexisme-no-es-un-joc/ "Facebook")
*   [](http://twitter.com/share?url=https://aytosagunto.es/va/actualitat/l-area-d-igualtat-desenvolupa-l-accio-de-sensibilitzacio-el-sexisme-no-es-un-joc/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-area-d-igualtat-desenvolupa-l-accio-de-sensibilitzacio-el-sexisme-no-es-un-joc/ "Linked In")
*   [](mailto:?body=https://aytosagunto.es/va/actualitat/l-area-d-igualtat-desenvolupa-l-accio-de-sensibilitzacio-el-sexisme-no-es-un-joc/)